Štev.: 900-136/2014-3

Datum: 29.5.2014

# Z A P I S N I K

28. seje Sveta Četrtne skupnosti Golovec, ki je bila v sredo 28.5.2014 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Zinka Breskvar, Aleksander Brezigar, Marjeta Burger, Aleš Dakić, Gregor Feist, Anton Kastelic, Igor Pigac, Zina Rodman

**OSTALI PRISOTNI**: Janez Slovenc, javni uslužbenec Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih 8 članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 27. seje sveta Četrtne skupnosti Golovec
2. Pobude in predlogi članov sveta in občanov ČS Golovec
3. Obravnava problematike vzdrževanja bizoviškega potoka
4. Poročilo o izvedbi prireditve Dan ČS Golovec in Dan športa ČS Golovec
5. Seznanitev s postopkom za oblikovanje Volilne komisije ČS Golovec
6. Razno

Navzočih je bilo 8 članov sveta.

Opredeljenih je bilo 8 članov sveta.

Za predlagani dnevni red je glasovalo 8 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 27. SEJE SVETA ČETRTNE SKUPNOSTI GOLOVEC**

Gradivo zapisnika 27. redne seje so člani sveta prejeli z vabilom za sejo.

Na predlog zapisnika je imel pripombe član Sveta ČS Golovec MOL g. Gregor Feist in sicer pod točko 2 *»Pobude in predlogi članov Sveta in občanov ČS Golovec«,* kjer naj za pobude, ki jih je predlagal, to so sanacija mostu čez Ljubljanico in zagotovitvi sredstev za odkup zemljišč ob Litijski in Hruševski cesti, Svet ČS Golovec sprejme naslednja dva sklepa:

**SKLEP 3/27:**

**Pristojne službe OGDP, MU, MOL se pozove k odgovoru kako poteka načrtovana sanacija mostu čez Ljubljanico, pri obračališču LPP št. 5, glede na dejstvo, da so pristojne službe OGDP, MU, MOL, na pobudo članov Sveta ČS Golovec glede sanacije, odgovorile, da so za sanacijo mostu za leto 2014 v proračunu sredstva zagotovljena.**

**SKLEP 4/27:**

**Pristojne službe MOL naj nemudoma pričnejo z odkupom zemljišč ob Litijski cesti v obsegu potrebnim za izgradnjo štiripasovnice in ob Hruševski cesti zaradi razširitve in rekonstrukcije. Potrebna sredstva se naj zagotovijo v vseh nadaljnjih proračunih MOL.**

Član Sveta ČS Golovec MOL g. Gregor Feist je imel pripombo pri točki 4 »Poročilo o razgovoru s predstavniki društev z območja ČS Golovec o izgradnji večnamenskega centra Golovec« in sicer, da se naj prvi odstavek obrazložitve glasi:

» *Na podlagi sestanka z društvi in na podlagi obstoječega stanja svet ČS Golovec ugotavlja, da je potrebno upoštevati, da ima prostor, na katerem se načrtuje izgradnja športnih objektov in večnamenskega centra, mnogo večji potencial, kot ga ponujajo obstoječi načrti, ki za stanovalce zapira v tem trenutku že delno socializiran prostor. Prostor mora biti več kot samo športni center, ohrani naj družabni prostor, ki bo omogočil boljšo izkoriščenost objektov, stanovalcem ČS Golovec pa bo zagotovil prireditveni prostor in ohranil sedaj že socializiran prostor in ga ustrezno nadgradil.*

Prav tako je predlagal, da se naj termini *»obstoječi prostorski načrti«* v obrazložitvispremenijo v termin *»obstoječi načrti«.*

Pod točko 4 *»Poročilo o razgovoru s predstavniki društev z območja ČS Golovec o izgradnji večnamenskega centra Golovec«* je član Sveta g. Gregor Feist predlagal, da se sprejmejo naslednji sklepi:

**SKLEP 5/27:**

**Svet ČS Golovec se je seznanil z zapisnikom sestanka o večnamenskem centru, ki je bil dne 27.3.2014.**

**SKLEP 6/27:**

**Svet ČS Golovec povzema in potrjuje sklepe sprejete na sestanku dne 27.3.2014.**

**SKLEP 7/27:**

**Glede na sprejete sklepe Sveta ČS Golovec MOL in izpostavljene pripombe ter sklepe podane in sprejete na sestanku društev o večnamenskem centru dne 27.3.2014, Svet ČS Golovec pričakuje:**

* **zaustavitev vseh aktivnosti podelitve javno zasebnega partnerstva izgradnje nogometne dvorane, ki potekajo na podlagi obstoječih dokumentov in ne upoštevajo sklepov Sveta ČS Golovec MOL;**
* **izdelavo novih izvedbenih načrtov ter idejnih zasnov športnega centra in objektov, ki bodo upoštevale potrebe in predloge lokalnih društev in ČS Golovec ter sprejete sklepe Sveta ČS Golovec MOL;**
* **Aktivno sodelovanje oziroma vključitev odbora za izgradnjo večnamenskega centra s strani strokovnih služb MOL-a, ki bodo pripravljale dokumente/načrte in vodile nadaljnje postopke povezane z večnamenskim centrom.**

Člani Sveta so se z pripombami in predlaganimi sklepi člana Sveta g. Gregorja Feista seznanili zato je predsednik Sveta dal na glasovanje:

**PREDLOG SKLEPA 1/28:**

**Svet Četrtne skupnosti MOL potrjuje zapisnik 27. redne seje sveta Četrtne skupnosti Golovec z zgoraj navedenimi popravki in dopolnitvami, ki jih je predlagal član Sveta Gregor Feist**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

Pobude članov Sveta ČS Golovec:

* član Sveta ČS Golovec g. Gregor Feist je opozoril na obrez dreves in vej nad kolesarskimi poti pri bencinskemu servisu OMV na Litijski cesti, pri mostu proti Kajuhovi cesti ter ob Parmski in Pesarski cesti. Opozoril je tudi, da zelenice v Štepanjskem naselju niso pokošene, posledično se v travi nahajajo klopi;
* članica sveta ČS Golovec ga. Zinka Breskvar je opozorila na visoko in nepokošeno travo na križišču Gramozne poti in Litijske ceste, kjer se zaradi visoke trave ne vidi izhod na Litijsko cesto;
* članica Sveta ČS Golovec ga. Zinka Breskvar je predlagala, da se na pristojne službe poda vprašanje o postopku razlastitve – dokončanje pločnika na Cesti v Bizovik (Pednarca);
* član Sveta ČS Golovec g. Igor Pigac je opozoril, da se na pristojne inšpekcijske službe pošlje prijava zaradi razširitve vrta do spomenika ter občasne postavitve napihljivega balona na zelenico pred lokalom Scania;
* član Sveta ČS Golovec g. Igor Pigac je opozoril na postavitev količkov ob Bizoviški cesti 35a na mestu, kjer bi se moral nahajati pločnik;

Vse pobude bodo poslane na pristojne službe MOL.

**AD 3**

**OBRAVNAVA PROBLEMATIKE VZDRŽEVANJA BIZOVIŠKEGA POTOKA**

Predsednik Sveta ČS Golovec MOL je člane Sveta seznanil z vabilom na 28. sejo, ki ga je poslal pristojnim službam na ARSO glede problematike vzdrževanja bizoviškega potoka in odgovorom le-teh, da se seje predstavnik ARSO ne bodo udeležili in da se vsa vprašanja lahko naslovijo na elektronski naslov ARSO ali se jih lahko kontaktira ob uradnih urah.

Predsednik Sveta dal na glasovanje:

**SKLEP 2/28:**

**Svet ČS Golovec MOL pristojne službe ARSO, da očisti vse zadrževalnike vode na območju Četrtne skupnosti Golovec ter ga se primerno očisti in uredi Grubarjev prekop.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

Člani Sveta ČS Golovec Mol so predlagali, da se predstavniki Sveta sestanejo s predstavniki ARSO ter, da se o problematiki Bizoviškega potoka in ignoranci ARSO obvesti pristojno Ministrstvo RS za kmetijstvo in okolje.

Predsednik Sveta dal na glasovanje

**SKLEP 3/28:**

**Svet ČS Golovec MOL je sklenil, da se predstavniki Sveta ČS Golovec glede problematike Bizoviškega potoka sestanejo s predstavniki ARSO in da se o problematiki Bizoviškega potoka in ignoranci s strani ARSO obvesti Ministrstvo za kmetijstvo in okolje RS.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD 4**

**POROČILO O IZVEDBI PRIREDITVE DAN ČS GOLOVEC IN DAN ŠPORTA ČS GOLOVEC**

Predsednik Sveta ČS Golovec je člane Sveta seznanil o uspešno izvedenem Dnevu ČS Golovec, ki se odvijal 14.5.2014 na ploščadi pred OŠ Božidarja Jakca z nastopi in predstavitvijo društev, organizacij. Prireditev je potekala nemoteno in po predvidenem programu in v obsegu predvidene finančne konstrukcije.

Predsednik komisije za šport ČS Golovec je člane Sveta seznanil o uspešno izvedenem Dnevu športa ČS Golovec, ki se je odvijal dne 17.5.2014 od 9.00 do 19.00 ure na športnih terenih na območju ČS Golovec. Športnih prireditev se je udeležilo približno 400 športnikov in približno isto število obiskovalcev. Prireditev je prav tako potekala nemoteno in po predvidenem programu ter v okviru predvidene finančne konstrukcije.

**PREDLOG SKLEPA 4/28:**

**Svet ČS Golovec MOL se je s poročiloma seznanil ter podal pozitivno mnenje uspešni izvedbi obeh prireditev.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD 5**

**SEZNANITEV S POSTOPKOM ZA OBLIKOVANJE VOLILNE KOMISIJE ČS GOLOVEC**

Predsednik Sveta ČS Golovec MOL je člane Sveta seznanil s postopki, ki so v teku za oblikovanje in imenovanje volilne komisije četrtne skupnosti. Predsednik je kot pristojno delovno telo zadolžil KMVVI, da pripravi predlog sklepa o imenovanju volilne komisije za svet ČS. Na podlagi prejetih predlogov KMVVI pripravi predlog za imenovanje volilne komisije tako, da upošteva pravilo o sestavi volilne komisije, pri članih in njihovih namestnikih pa tudi pravilo o sorazmerni zastopanosti političnih strank.

Predsednik je pozval predstavnike strank, ki še niso predlagale kandidate, da to storijo v najkrajšem možnem času.

Člani Sveta ČS Golovec MOL so se s postopki seznanili.

**AD 6**

**RAZNO**

Pod točko razno je predsednik Sveta člane seznanil z namestitvijo defibrilatorja na lokaciji Litijska 38 in predvideno namestitvijo defibrilatorja na lokaciji Pot do šole 2/a. Predsednik Sveta je člane seznanil z organizacijo delavnic na katerih se bo prikazal postopek ravnanje z defibrilatorjem. Na delavnice bodo povabljeni uslužbenci SLS, člani svetov ČS kot tudi predstavniki društev in organizacij ter prebivalci ČS.

**S tem je bil dnevni red izčrpan in seja se je zaključila ob 18.15 uri.**

Zapisal: Aleš Dakić

Predsednik sveta

Janez Slovenc Četrtne skupnosti Golovec